
Analiza planurilor-cadru actuale din învățământul profesional și tehnic                                           din perspectiva relevanței pentru piața muncii

Obiectivul acestui demers este de a furniza o analiză a planurilor cadru în vigoare, din perspectiva relevanței numărului de ore alocat culturii tehnice (cultură de specialitate, pregătire practică și stagii de pregătire practică) pentru dobândirea unei calificări profesionale, în conformitate cu cerințele pieței muncii.

Dezvoltarea socială și economică a societății contemporane este dependentă de calitatea resursei umane formată prin sistemul de educație și formare profesională. 

[bookmark: _GoBack]Pentru programele de educație și formare profesională corespunzătoare calificărilor profesionale de nivel 3 al Cadrului național al calificărilor (CNC), structura actuală a planurilor-cadru de învățământ, asigură atât parcurgerea integrală a conținuturilor disciplinelor de cultură generală, care în prezent sunt identice pentru toate filierele din învățământul obligatoriu, cât și a celor de cultură tehnică (cultură de specialitate, pregătire practică și stagii de pregătire practică) care asigură dobândirea rezultatelor învățării, conform standardelor de pregătire profesională de nivel 3 al CNC (muncitor calificat), conform cerințelor pieței muncii. Numărul actual de ore de pregătire profesională de la învățământul profesional îndeplinește la limită cerințele angajatorilor. În anul școlar 2019-2020 numărul de ore de ore cultură tehnică alocat pentru dobândirea calificărilor profesionale de nivel 3 CNC, pe parcursul celor 3 ani de școală este de 2163 din care 1831 ore pregătire practică, comparabil cu numărul de ore de pregătire practică din sistemul dual din Germania[footnoteRef:1], 2070 ore.  Ca urmare considerăm că nu sunt necesare creșterea numărului actual de ore alocat Ariei curriculare tehnologii în structura actuală a planului cadru pentru  calificări de nivel 3 al CNC. [1:  Adresele din data de 7.06.2016 și 29.10.2016 adresate domnilor miniștrii ai educației Mircea DUMITRU și Adrian CURAJ] 


Programele de educație și formare profesională, corespunzătoare calificărilor profesionale de nivel 4 al Cadrului național al calificărilor (CNC), trebuie să asigure atât dobândirea achizițiilor necesare promovării examenului de bacalaureat cât și a rezultatelor învățării, conform standardelor de pregătire profesională pentru nivelul 4 al CNC (tehnician), conform cerințelor pieței muncii. 

Este important de subliniat faptul că, pentru calificările profesionale de nivel 4 al CNC, deși durata anului școlar pentru liceu – filiera tehnologică este mai mare (37 de săptămâni) decât pentru filierele teoretică și vocațională, numărul actual de ore de cultură tehnică, în special de pregătire practică și stagii de pregătire practică, este insuficient, fapt care a generat:
· imposibilitatea dobândirii, la nivelul așteptat de piața muncii, a tuturor rezultatelor învățării prevăzute în Standardele de pregătire profesională ale calificărilor profesionale;
· creșterea gradului de nemulțumire al operatorilor economici, angajatorilor și a altor actori implicați în educația și formarea profesională inițială (Camere de Comerț, asociații profesionale, Comitete sectoriale, etc.) 

În acest context trebuie menționat faptul că, în repetate rânduri, operatorii economici, reprezentanți ai pieței muncii, ai Camerelor de comerț, etc. și-au exprimat nemulțumirile referitoare la numărul insuficient de ore de pregătire practică/stagii de pregătire practică pentru elevii din învățământul profesional și tehnic care se pregătesc pentru dobândirea unei calificări profesionale de nivel 4 al CNC. 

Astfel, în adresele transmise de către Camera de Comerț și Industrie Româno-Germană, domnilor miniștrii ai educației Adrian CURAJ în data de 7.06.2016 și Mircea DUMITRU în data de 29.10.2016 se menționează explicit faptul că planurile-cadru din România trebuie să definească standarde de ore de practică comparative cu cele din alte sisteme din Europa, pentru nivelurile EQF școlarizate.

CNDIPT a realizat, în anul 2016, cu ocazia lansării consultărilor naționale pentru introducerea învățământului dual, ”Opțiunile de formare profesională după clasa a VIII-a în România”, o analiză a sistemelor de educație și formare profesională din Europa luând în considerare aspecte relevante ale formării profesionale în sistem dual: vârsta de debut învăţământ dual – nivel/ condiţii de acces, guvernanţă, conţinutul programului de formare, relația dintre formarea profesionala si cultura generala (echivalare, tranziție, rute flexibile etc.), responsabilitatea pentru inițierea programului de formare, recrutarea și înscrierea elevului, responsabilitatea pentru programul de pregătire, responsabilitatea pentru certificarea competenţelor elevului, tip de certificare/calificări obținute, rute/trasee școlare și profesionale posibile la absolvire, tipul de contract, finanţarea.
Datele referitoare la conținutului programului de formare din perspectiva numărului de ore alocat pregătirii pentru dobândirea calificării se prezintă astfel:

Tabel nr. 1: Caracteristici ale formării profesionale în sistemul dual

	Caracteristici/ Ţări
	Germania
	Austria
	Elveţia
	Franţa

	Conţinutul programului de formare (teorie/ dezvoltare personală - practică)
	Învăţământ profesional
3½ zile/săpt.- agent economic

1½ zile/săpt - şcoală
	3½ zile/săpt.- companie /operator economic și 
1½ zile/săpt – şcoală
sau 
40 săptămâni companie /operator economic și 10 săptămâni la școală



Componenta de pregătire teoretică asigurată programul de şcoală este reglementată printr-un plan cadru valabil la nivelul fiecărui land din Austria. 
Componenta de pregătire practică în cadrul companiei se derulează pe baza unui curriculum elaborat de compania la care se desfăşoară programul de ucenicie ce cuprinde competenţele specifice, a fi dobândite în cadrul programului de formare.

	1-2 zile pe săptămână ( 7-14  ore) pregătire generală centrată pe competenţe; 

Stagii de practică 
- 3-4 zile pe săptămână (18-24 ore). 

Numărul de ore variază în funcţie de calificare.
	Bacalaureat profesional (84 de săptămâni de cursuri, 22 de săptămâni de formare în mediu profesional).

Certificat de aptitudini profesionale (2300 de ore timp de 2 ani, din care 420-560 ore stagiu de internship).

Stagiile de ucenicie (60% - 75% din timp în cadrul companiei sub supravegherea unui supervizor). Formare generală și tehnică (2/3) și practică (1/3).

Cultură generală, formare profesională teoretică și practică (în atelier sau la clasă), lucrul la proiecte și programe de internship. 


	Relatia dintre formarea profesionala si cultura generala (echivalare, tranzitie, rute flexibile etc.)
	Echivalarea atestatelor de examinare obţinute cu atestate corespunzătoare privind susţinerea examenului de absolvire 

Continuarea studiilor la nivel superior (ISCED 4, ISCED 5B)
	La finalizarea ciclului secundar inferior, elevii care doresc să parcurgă un traseu profesional pot opta pentru: 
· învățământ dual/ucenici – 3-4 ani. Traseul poate fi continuat cu bacalaureatului profesional, care permite accesul în învățământul superior.
· programe de formare de 5 ani (licee VET, BHS 14-19 ani, ISCED-P 354-554) 
· programe de formare bazate pe invățarea în școală, de 3-4 ani (BMS, 14-18 ani, ISCED-P 354)

	Componentă puternică de cultură generală, care cuprinde: cel puțin 240 de ore în doi ani VET; cel puțin 360 de ore în trei ani VET, cel puțin 480 de ore în patru ani VET.
Între învățământul obligatoriu si nivelul secundar superior VET, există o perioadă de tranziție de un an  care include activități practice de formare și de pre-ucenicie. 
Trasee flexibile.
	Două rute de formare profesională: una de 3 ani finalizată cu Bacalaureatul Profesional (Bac Pro) și una de 2 ani finalizată cu un Certificat de aptitudini profesionale (CAP). Cele două rute comunică între ele. 
Există și posibilitatea solicitării unei certificări profesionale intermediare, după doi ani de studiu, numită Brevet de studii profesionale (BEP).  



Prin adresa nr. 8790/28.03.2018, transmisă de către Parteneriatul Auto Român (PAR) domnului ministru al educației naționale Valentin Popa, a fost propus un set de măsuri, care adoptate și implementate, să conducă la dezvoltarea unui sistem de educație și formare profesională adaptat nevoilor pieței muncii. Propunerile PAR vizează ”definirea obiectivelor rutelor educaționale liceu tehnologic vs. școală profesională, pentru a evita ca elevii din învățământul liceal tehnologic să obțină o calificare superioară cu mai puține ore de practică decât învățământul profesional.” 

Analiza planurilor cadrul IX-XII[footnoteRef:2] învățământ liceal tehnologic pune în evidență decalajul dintre numărul de ore alocat trunchiului comun pregătirii teoretice de cultură generală și numărul de ore alocat prin curriculum diferențiat culturii tehnice (cultură de specialitate, pregătire practică și stagii de pregătire practică) prin care se asigură pregătirea specifică dobândirii unei calificări profesionale. [2:  În vigoare, conform: 
OMECI nr. 3411/2009, care stabilește planul cadru de învățământ pentru clasa a IX-a ciclul inferior al liceului – filiera tehnologică, învățământ de zi și seral, 
OMECI nr. 3081/2010, care stabilește planul cadru de învățământ pentru clasa a X-a ciclul inferior al liceului – filiera tehnologică, învățământ de zi și seral, 
OMECI nr. 3412/2009, care stabilește planul cadru de învățământ pentru ciclul superior al liceului – filiera tehnologică, învățământ de zi și seral )] 

La clasa a IX-a ponderea orelor de cultură tehnică (cultură de specialitate, pregătire practică și stagii de pregătire practică) prin care se asigură pregătirea specifică calificării este de 35,68% din numărul total de ore, la clasa a X-a ponderea orelor de cultură tehnică este de 38,74% din numărul total de ore, la clasa a XI-a ponderea orelor de cultură tehnică este cuprinsă între 45,23% și 46,49% din numărul total de ore iar la clasa a XII-a ponderea orelor de cultură tehnică este cuprinsă între 46,26% și 47,61% .

În anul școlar 2019-2020 numărul total de ore alocat culturii tehnice, prin care se asigură pregătirea pentru dobândirea calificărilor profesionale de nivel 4 al CNC, în 4 ani de studiu, este de 1786 din care 1052 ore de pregătire practică. 
Numărul de ore de cultură tehnică prin care se asigură dobândirea calificărilor profesionale de nivel 4 al CNC, este mai mic decât numărul de ore de cultură tehnică pentru dobândirea calificărilor profesionale de nivel 3 și este mai mic în România în raport cu alte țări ale UE în care dimensionarea formării profesionale se realizează ținând cont de cerințele angajatorilor, ale pieței muncii.

Tabel nr. 2: Numărul de ore de cultură tehnică în România comparativ cu state UE
	Număr ore formare/
Nivel de calificare EQF
	România
	Germania
Dual
pregătire practică
	Franța

	
EQF 3

	2163 ore din care 1831 pregătire practică
	2070
	2300

	EQF 4
	1786 ore din care 1052 ore pregătire practică
	3622
	Bacalaureat profesional
55% din total ore program formare



În vederea adaptării formării profesionale la cerințele pieței muncii și armonizarea numărului de ore de formare pentru dobândirea calificărilor profesionale de nivel 4 al Cadrului național al calificărilor cu numărul de ore de formare din alte state membre ale UE pot fi avute în vedere 2 ipoteze:
1. PĂSTRĂREA DURATEI ACTUALE DE 4 ANI A LICEULUI TEHNOLOGIC:
1.a. Echilibrarea numărului de ore alocat trunchiului comun destinat pregătirii teoretice de cultură generală și respectiv a numărului de ore alocat prin curriculum diferențiat culturii tehnice, cu păstrarea actualei durate a anului școlar, de 37 săptămâni și a unui număr de 30 ore pe săptămână, conform prevederilor LEN nr 1/2011 cu modificările și completările ulterioare. 
1.b. Redistribuirea numărului de ore alocat culturii tehnice, astfel încât să crească numărul de ore de pregătire practică și stagii de practică
2. CREȘTEREA DURATEI LICEULUI TEHNOLOGIC DE LA 4 LA 5 ANI. Această măsură ar crea condițiile alocării unui număr de ore suficient de mare pentru pregătirea practică a elevilor în vederea dobândirii unei calificări profesionale de nivel 4 al CNC, în concordanță cu cerințele pieței muncii, dar și pentru pregătirea examenului de bacalaureat, prin creșterea numărului de ore alocat disciplinelor din care se susține acest examen. Această măsură necesită însă analize  și consultări dedicate pentru identificarea oportunității și previzionarea impactului.

Plan cadru versus structura anului școlar 2019-2020

